《归田自述 其一》
清代·刘秉璋

元龙意气昔何如，荏苒光阴付子虚。政绩不登循吏传，文章岂子茂陵书。

死犹腐草萤光点，生比寒花蝶梦苏。壮不如人今老矣，片帆东去啖鲥鱼。

作者简介：（1816—1905）清安徽庐江人，字仲良。咸丰十年进士。授编修。同治间从李鸿章镇压太平军、捻军，转战江浙鲁豫。光绪间任浙江巡抚，中法战争时，严防沿海要隘，击退法军。后官四川总督。以教案纷起，被教士控告，坐褫职。卒后复原官。